b"\n_START_ARTICLE_\nEilabunmassakren\n_START_PARAGRAPH_\nEilabunmassakren ble beg\xc3\xa5tt av den israelske h\xc3\xa6r under Operasjon Hiram den 30. oktober 1948. I alt ble 14 palestinerne fra Eilabun drept, 12 av dem henrettet av de israelske styrker etter at byen hadde overgitt seg. De resterende innbyggerne ble tvunget til Libanon, hvor de bodde som flyktninger i noen m\xc3\xa5neder. _NEWLINE_Massakren i Eilabun er relativt godt dokumentert, til dels fordi det er en av de f\xc3\xa5 arabiske landsbyer ut av de hundreder, som ble avfolket under den arabisk-israelske krig 1948, hvor de fleste av dem, som m\xc3\xa5tte flykte, var i stand til \xc3\xa5 vende tilbake.\n_START_SECTION_\nBakgrunn\n_START_PARAGRAPH_\nEtter et slag utenfor landsbyen, hvor 6 israelske soldater ble s\xc3\xa5ret og 4 pansrede biler ble \xc3\xb8delagt, som en del av Operasjon Hiram, gikk Golani brigadens 12. bataljon den 30. oktober 1948 inn i den kristne marronittiske landsbyen og fikk i stand en overgivelse. De kom inn i en by hvor det ble veivet med hvite flagg,  eskortert av 4 lokale prester. De fleste innbyggerne gjemte seg i to kirker. Soldatene var rasende over de tap, som de hadde lidt eller over opplysninger om at en prosesjon hadde funnet sted en m\xc3\xa5ned tidligere, hvor hodene av to halshugne israelske soldater, som var savnet etter et angrep p\xc3\xa5 en n\xc3\xa6rliggende bakkeskr\xc3\xa5ning, var blitt vist fram._NEWLINE_Soldatene beordret folk til \xc3\xa5 samles p\xc3\xa5 landsbyens torg. En gammel mann ble skutt, da han kom ut fra en kirke p\xc3\xa5 samme tid, som de andre landsbyboere ogs\xc3\xa5 kom frem fra sine skjul._NEWLINE_Den \xc3\xb8verstbefalende beordret at de gjenv\xc3\xa6rende innbyggerne, omkring 800 mennesker, skulle f\xc3\xb8res til den n\xc3\xa6rliggende landsbyen Maghar, omkring 5\xc2\xa0km. mot nord. Den \xc3\xb8verstbefalende og to andre soldater valgte ut deretter 17 unge menn, og henrettede 12 av dem med kaldt blod. De resterende 5 ble holdt tilbake og brukt som levende skjold for \xc3\xa5 beskytte pansrede vogner, og ble seinere sendt til en krigsfangeleir. Den israelske h\xc3\xa6r plyndret deretter byen._NEWLINE_Da landsbyboerne kom til Maghar, ble de beordret av soldatene til \xc3\xa5 fortsette til Kafr Inan. Da de n\xc3\xa6rmet seg Kafr Inan, ble en annen gammel mann, Sam'an ash Shoufani, drept av kuler som kom fra en pansret bil, noe som brakte antallet drepte til 14. Tre kvinner ble ogs\xc3\xa5 s\xc3\xa5ret. Innbyggerne fra Kafr Inan og Eilabun  ble tvunget til  Farradiyya, en n\xc3\xa6rliggende landsby. De israelske soldatene samlet folkene fra  Eilabun, Kafr Inan og Farradiyya, og r\xc3\xb8vet dem for omkring 500 \xc2\xa3. Kvinnene ble ber\xc3\xb8vet smykkene deres. Etter \xc3\xa5 ha overnattet i  Farradiyya, skilte de israelske soldater neste morgen kvinner, barn og gamle fra mennene. Omkring 42 unge menn fra disse 3 byer ble sendt til en fangeleir. Kvinnene, barna og de gamle fra de 3 landsbyer ble deretter beordret til \xc3\xa5 marsjere til Meirun, hvor de tilbrakte 3 netter uten verken f\xc3\xb8de eller vann. Ved Meirun kastet israelerne dem alle sammen inn i dyretransportlastbiler, og kj\xc3\xb8rte dem til  Rmeish (i Libanon). Kafr Inan og Farradiyya ble seinere jevnet med jorden av den israelske h\xc3\xa6ren._NEWLINE_Omkring 52 landsbyboere ble etterlatt i Eliabun, s\xc3\xa6rlig  gamle og barn. Landsbyprestene klaget h\xc3\xb8ylytt over utdrivelsen av beboerne og forlangte at de skulle komme tilbake. Etter at en unders\xc3\xb8kelse ble innledet av FN og etter press fra Vatikanet, lykkes det til slutt for landsbyboerne \xc3\xa5 vende tilbake, 6 m\xc3\xa5neder etter massakren. St\xc3\xb8rstedelen av befolkningen kom tilbake fra Libanon, og alle mennene ble l\xc3\xb8slatt fra fangeleirene._NEWLINE_Massakren ble dokumentert i en rapport, utarbeidet av observat\xc3\xb8rer fra FN._NEWLINE_Eilabun var den eneste landsbyen ut av  532 palestinske landsbyer, hvor utkastinger fant sted, hvor befolkning fikk lov \xc3\xa5 vende tilbake. De fleste av de andre 531 landsbyene ble jevnet med jorden av den israelske h\xc3\xa6ren._NEWLINE_Den palestinske kunstneren Hisham Zreiq (Zrake), hvis familie opprinnelig kom fra  Eilabun, har dedikert to av sine kunstverk, og en dokumentarfilm ved navn Eilabuns S\xc3\xb8nner, The Sons of Eilaboun, til massakren i Eilabun."